GiliGold/VAD_KnessetCorpus huggingface dataset:
מירי רגב: זה הפורום שבו תסבירו מדוע אתם לא מצליחים להעסיק 40 או לא יודעת כמה מצילים זמניים.
תמר זנדברג: אולי תסבירו מה ההבדל בין מציל קבוע לבין מציל עונתי.
תמר זנדברג: לדעתי שם טמונה הבעיה.
<טל פילטר: את טועה.
<טל פילטר: הבעיה טמונה בדבר אחד פשוט ואי אפשר להסתתר מאחוריו וקוראים לו כסף.
<טל פילטר: לעיריית תל אביב אין מגבלת כסף, לעיריית תל אביב אין מגבלת תקנים, זה בכלל לא רלוונטי כמה משלמים למציל, בעיריית תל אביב-יפו משלמים לו בכפוף להסכמים הארציים הקיבוציים במשק ולא משלמים לו מספיק.
<טל פילטר: גם אם יכפילו לו את השכר, יכול להיות שזה לא מספיק.
<טל פילטר: לכן מנכ"ל העירייה היה בדיון אצל מנכ"ל משרד הפנים יחד עם הסגן הבכיר לממונה על השכר באוצר, אסדי, ואנחנו אמרנו לו שאנחנו רוצים לשלם למציל ככל שיידרש לפי חוקי הכלכלה שלמדתי בכיתה א' בבית ספר א"ד גורדון בתל אביב.
<טל פילטר: משלמים עד שמשיגים את העובד.
<טל פילטר: יש לי את האפשרות - - -
תמר זנדברג: בית ספר ברוח ערכי תנועת העבודה.
תמר זנדברג: אולי היית צריך ללמוד ולספוג משהו שם.
<טל פילטר: מי שלא ספג זה כנראה אדון דיאא, ואדון דיאא, לא רק שהשפיל את מנכ"ל עיריית תל אביב, הוא אמר לו, 'אתה לא תשלם אגורה אחת יותר'.
מירי רגב: אני לא מבינה עכשיו מה זה קשור.
מירי רגב: אנחנו עכשיו לא מדברים על ההסכם הקיבוצי.
דב חנין: הוא אומר שזו הבעיה.
דב חנין: העירייה רוצה לשלם, מה שאני מבין, אני מבין - - -
<תומר רוזנר: איך כל העיריות האחרות מצליחות?
דב חנין: אני מבין שהבעיה היא כזאת, אלא אם כן אני טועה, עיריית תל אביב יכולה לשלם ורוצה לשלם יותר כדי שיהיו לה יותר מצילים.
דב חנין: היא באה לאוצר והאוצר אומר לה, 'אני לא מסכים', האוצר לא מסכים שהיא תשלם יותר מכסף שיש לה, כי היא פורצת את הסכמי השכר בענייני מצילים, ולכן אין לה מצילים.
<תומר רוזנר: אבל איך לכל העיריות האחרות יש?
דב חנין: גברתי יושבת ראש הוועדה, אני לא חסיד גדול של ראש עיריית תל אביב, בגילוי נאות, אבל נדמה לי שהכדור הזה שייך למגרשו של שר האוצר, עם כל הכבוד.
מירי רגב: שכרגיל מתחבא עכשיו.
<רחל אביד: אפשר לומר שתי מילים?
<רחל אביד: שמי עורכת דין רחל אביד, מהלשכה המשפטית בעיריית תל אביב.
<רחל אביד: אני מייצגת את העירייה בעתירות שכרגע תלויות ועומדות, שתי עתירות שקשורות לחופים, אחת מהן קבועה ליום ראשון הקרוב.
<רחל אביד: לפני שעה בערך הגשתי מכתב תגובה ובקשה לצרף את משרד הפנים להליך.
<רחל אביד: אני רוצה להבהיר משהו.
<רחל אביד: דבר ראשון לגבי המספרים של שלושה מצילים/שני מצילים.
<רחל אביד: יש לי הרגשה שמשהו פה שגוי.
<רחל אביד: קביעת היקף המצילים מוסדרת בצו הסדרת מקומות רחצה (מצילים), ונקבע שם לפי הבחנה בין רשות גדולה לרשות קטנה כמה מצילים ולפי איזה סיווג מקצועי בכל רגע נתון.
<רחל אביד: זה צריך להיות ברור.
<רחל אביד: יש שוני ולכן אני חושבת שאי אפשר לבנות מערך של ממוצעים, כי צריך לומר כמה רשויות קטנות, כמה גדולות, ולפי זה מה המינימום הנדרש.
<רחל אביד: המינימום הזה נדרש בכל דקה נתונה.
<רחל אביד: זה אומר שאם לפי הסכמי העבודה של מצילים, מצילים זכאים לחמש דקות הפסקת שירותים ועשר דקות הפסקת לא יודעת מה, צריך שיהיה תמיד גיבוי.
<רחל אביד: אנחנו יודעים ואני בטוחה שמשרד הפנים וכל מי שיושב פה יודע שהייתה פסיקה - - -
מירי רגב: לא, אני לא רוצה להיכנס לזה, תודה רבה.
<תומר רוזנר: למה כל העיריות האחרות מצליחות והם לא?
מירי רגב: אני רוצה להבין למה עיריות אחרות מצליחות להעסיק מצילים ועיריית תל אביב, שיש לה הרבה כסף והיא עושה המון לטובת אזרחי תל אביב והמדינה, לא מצליחה להעסיק.
<רחל אביד: אני רק רוצה להזכיר לגברתי, בישיבה של הוועדה הזאת בחודש אוגוסט אמר נציג עיריית חיפה, שהגיע בשם השלטון המקומי, מר לופו, לא אנחנו, לא תל אביב, 'אני לא יכול לשלם יותר מסכום איקס', הוא דיבר על - - -
מירי רגב: הבנתי מה שאת אומרת, אז למה אין כזאת בעיה בראשון או באשדוד ורק בתל אביב יש?
<רחל אביד: לא רק, גם בחיפה, ואני רוצה - - -
מירי רגב: אמרת את דברייך, עכשיו אני מבקשת לשמוע למה במקומות אחרים אין בעיה ורק איתכם יש בעיה?
<טל פילטר: אני אסביר.
<טל פילטר: אנחנו, עיריית תל אביב-יפו, ואני כממונה בעיריית תל אביב-יפו על שירותי ההצלה, עובד בהתאם לכל החוקים ותקנות ההצלה.
מירי רגב: הבנו, תקבלו צל"ש.
<טל פילטר: לא, אני לא - - -
מירי רגב: לא, תדליקו את המשואה ביום העצמאות.
מירי רגב: דבר לעניין, למה אין פה - - -
<תומר רוזנר: למה 126 תחנות נפתחו והתחנות שלו לא?
<טל פילטר: לפי מה שאת אמרת פה שלושה מצילים, זה חשבון מאוד פשוט.
<טל פילטר: לתל אביב יש 51 מצילים ב-13 תחנות, זאת אומרת 39 איש אמורים להספיק להפעיל את כל התחנות, אך לא כך הדבר הוא, גברתי.
<טל פילטר: תבדקי את החוקים והצווים, תחנת הצלה, בכפוף לפסקי דין שפירשו את חוק הסדרת - - -
מירי רגב: תקשיב רגע, אל תערבב אותנו פה עם פסקי דין, לכולם יש - - -
<תומר רוזנר: כל העיריות מצליחות.
<תומר רוזנר: 126 תחנות עובדות.
<טל פילטר: לא עומדים ולא עובדים.
מירי רגב: אז הם עובדים בניגוד לחוק.
<טל פילטר: נכון.
מירי רגב: אז בגלל שעיריית תל אביב עובדת בהתאם לחוק אין לה מצילים.
<טל פילטר: עיריית תל אביב עובדת בכפוף לחוק שעות עבודה, עיריית תל אביב - - -
מירי רגב: וכל העיריות האחרות לא.
<תומר רוזנר: זה מה שמשרד הפנים חושב על זה?
<טל פילטר: אני רוצה עוד כמה מילים.
<תומר רוזנר: מה שהוא אומר, שעיריות אחרות עובדות לא לפי החוק.
<מרדכי כהן: לא, זה שהם פועלים על פי הסכמי עבודה - - -
<טל פילטר: אנחנו לא פועלים לפי הסכמי עבודה, מרדכי, סליחה.
<טל פילטר: אל"ף, תרשה לי לתקן אותך, אין סכסוך עבודה בין המצילים לבין העירייה, יש יחסים מעולים.
<טל פילטר: אנחנו מקפידים - - -
<תומר רוזנר: אז אני לא מבין את זה.
<טל פילטר: זו האמת.
<קריאה: חבל שאין פרוטוקול.
<תומר רוזנר: אני לא מבין מה הוא אומר, אז מה הבעיה?
מירי רגב: אם אין סכסוך עבודה ואין לכם בעיה, אז למה אין את ה - - - ?
<טל פילטר: תני לי להסביר.
מירי רגב: בבקשה, כמה מילים ואתה עוד לא מגיע לעיקר.
מירי רגב: תגיע כבר לעיקר.
<טל פילטר: זה נושא חשוב של חיי אדם.
<טל פילטר: אני מעסיק את המצילים שישה ימים, אני נותן לכל מציל שעה הפסקה ושם במקומו מחליף.
<טל פילטר: ואני משאיר כל הזמן בתחנה שלושה מצילים שיש להם סוג 3.
<טל פילטר: מהנדס תעשייה וניהול עשה לי תכנית שאני צריך להחזיק בכל תחנת הצלה חמישה מצילים כשארבעה מהם סוג 3.
<טל פילטר: זה בדיוק מה שאני עושה.
<טל פילטר: אני נותן יום חופשה בשבוע, אני נותן הפסקה לפי החוקים, אני עובד - - -
<טל פילטר: זאת אומרת שאני צריך חמישה וחצי מצילים.
מירי רגב: יפה ויש לך כסף לשלם להם.
<טל פילטר: לא שמעת את חבר הכנסת חנין?
<טל פילטר: אני רוצה לשלם ויש לי כסף, דיאא לא נותן לי לשלם.
<תומר רוזנר: למה לשלם יותר?
מירי רגב: סליחה רגע, אתה אומר, אם אתה עובד נניח לא לפי - - -
<טל פילטר: אנחנו - - -
דב חנין: לא, אבל זה חוק מדינה.
<קריאה: אתה לא כפוף לשום חוק.
מירי רגב: באופן עקרוני בואו נניח ששלושה מצילים בתחנה, היית מפעיל אותם לפי החוק.
מירי רגב: כולם לא חוקיים, רק עיריית תל אביב היא היחידה שעובדת על פי החוק?
<טל פילטר: עובדתית.
מירי רגב: עובדתית.
מירי רגב: אז עכשיו, אם היית מעסיק שלושה אנשים בתחנה על פי החוק שקבע ועל פי הנוהל שקבע הרגולטור, משרד הפנים - - -
<טל פילטר: לא, שלושה בכל עת.
<טל פילטר: שניים מהם זה סוג 3.
תמר זנדברג: מה זה סוג 3?
<תומר רוזנר: זה סוג של הכשרה.
תמר זנדברג: הוא בסטנד ביי?
<טל פילטר: הצלה בים זה לא קייטנה וללמוד להיות מציל לוקח כמעט כמו רופא.
תמר זנדברג: אז למה צריך שלושה בו זמנית?
מירי רגב: הרי בכל מקום הם מטפלים בחיי אדם, נכון?
מירי רגב: בכל מקום, לא רק בתל אביב.
מירי רגב: נניח שהיית צריך לעמוד רק בשלושה מצילים?
<טל פילטר: לאחד אני נותן יום חופש בשבוע, נשאר עם שניים, איך אני מוציא אותו להפסקה?
<טל פילטר: היו נשארים שניים?
דב חנין: לא, גברתי, יש פה בעיה.
מירי רגב: מה החוק קובע?
<מרדכי כהן: לפחות שלושה מצילים בתחנת הצלה.
דב חנין: הוא צודק.
מירי רגב: בכל רגע?
דב חנין: מתעוררת פה תמונה, אני חייב להגיד לך, יושבת ראש הוועדה - - -
מירי רגב: אם ככה, בעצם, יש בעיה שמשרד הפנים הגדיר הגדרה ולא עומד בה.
<מרדכי כהן: מה זה לא עומד בה?
דב חנין: העיריות האחרות לא עומדות בה.
דב חנין: אם זה נכון, אז העיריות האחרות לא עומדות במה שצריך.
מירי רגב: אם ככה, אז צריך להגיד עכשיו לשר הפנים ואני מסתמסת איתו עכשיו על נושא אחר, שצריך לסגור את כל החופים.
תמר זנדברג: רגע, בשאר העיריות אין שלושה מצילים בו זמנית?
<טל פילטר: לא, אין, או שלא נותנים להם יום חופש באמצע השבוע, או שלא נותנים להם הפסקות.
מירי רגב: אני רוצה להבין כמה בכל רגע נתון - - - אל תבלבל אותי עם נתונים עכשיו, כמה בכל רגע נתון צריכים להיות מצילים.
<עאטף חיראלדין: שלושה מצילים בכל תחנת הצלה, אבל את המנוחה שלו הוא יכול לעשות - - -
<טל פילטר: תראה לי איפה זה כתוב.
<עאטף חיראלדין: מה?
<עאטף חיראלדין: אני מאשר לך.
דב חנין: הוא יכול לעשות את המנוחה שלו תוך כדי ההצלה.
<עאטף חיראלדין: לא תוך כדי ההצלחה.
<עאטף חיראלדין: מה, באמת?
<עאטף חיראלדין: למה תוך כדי הצלה?
מירי רגב: אני שואלת אותך שאלה, כמה מינימום מצילים צריכים להיות - - -
<עאטף חיראלדין: החוק קובע שלושה מצילים, אלא אם קבע המפקח דבר אחר.
מירי רגב: לא, אתה עושה לי ככה, זה לא ברור.
מירי רגב: על פי החוק שלושה מצילים בסוכה.
מירי רגב: האם שלושה מצילים צריכים להיות בכל רגע נתון, או זה שהם שלושה מצילים - - -
<עאטף חיראלדין: כן.
מירי רגב: רגע, אל תגיד לי כן, כי אם אתה אומר לי כן, אז הוא צודק.
מירי רגב: תחשוב לפני שאתה עונה.
מירי רגב: אני שואלת אותך שאלה ועכשיו תחשוב לפני שאתה עונה, אני שואלת אותך, שוב, שאלה ברורה, יש על פי החוק שלושה מצילים בסוכה, האם כשהחוק קבע את השלושה מצילים בסוכה הוא לקח בחשבון שאחד מהשלושה יילך לעשות פיפי מדי פעם?
<טל פילטר: לא.
מירי רגב: אתה אל תענה.
מירי רגב: שאלתי אותך?
מירי רגב: אתה המחוקק?
מירי רגב: אז אל תענה.
<טל פילטר: אבל אני יודע לקרוא את החוק.
מירי רגב: אני שואלת אותך שאלה, האם בתוך יום העבודה של השלושה הוא יכול לשבת בסוכה או בחוף הים, או ליד, או ליד השירותים, דווקא בא לו לאכול, אז זה אומר שמה שאתה אומר לי שהחוק אומר שיהיו שלושה מצילים בסוכה, מתוך הבנה שאחד מהשלושה יילך לשירותים, יילך להפסקה, יילך לזה.
<עאטף חיראלדין: נכון.
מירי רגב: זאת אומרת הוא לא מחייב שלושה מצילים כל הזמן בסוכה.
מירי רגב: את רוצה רגע לעזור לו? בבקשה.
מירי רגב: תציגי את עצמך.
<אפרת לוי שרעבי: אני אפרת לוי שרעבי מהלשכה המשפטית במשרד הפנים.
מירי רגב: טוב שהגעת.
מירי רגב: חבר'ה, יש לנו עוד הרבה דברים לסכם פה היום, בואו נסגור רגע את עניין המצילים.
מירי רגב: כמה מצילים על פי החוק צריכים להיות?
<אפרת לוי שרעבי: אני אסביר, אני הבנתי את השאלה.
<אפרת לוי שרעבי: בסוכת הצלה צריכים להיות שלושה מצילים וגם ההפסקה שלהם צריכה להיות בתוך סוכת המצילים והמטרה היא כזו, שאם חלילה קורה אירוע הצלה ושני מצילים צריכים לצאת אחד יכול להישאר בסוכת המציל, לפקח על מה שקורה בחוף עצמו.
<אפרת לוי שרעבי: זו המטרה.
מירי רגב: זאת אומרת השלושה כולל שהוא יכול ללכת להפסקה, לפיפי.
<אפרת לוי שרעבי: לא, הוא צריך להיות במתחם - - -
מירי רגב: פיפי הוא עושה בתוך התחנה?
<אפרת לוי שרעבי: יש לו שירותים ליד.
<אפרת לוי שרעבי: בוא נאמר ככה, אם הוא רואה אירוע, ואתה עכשיו רוצה לשבת לאכול את הסנדוויץ' שלך או לנוח רגע, אתה צריך להיות במתחם שאם קורה משהו, חבר שלך אומר לך 'קום' - - -
<תומר רוזנר: זה בסדר גמור.
מירי רגב: אין לי בעיה, אבל - - -
<תומר רוזנר: אז הוא לא צריך להעסיק חמישה כמו שהוא אמר.
מירי רגב: אז עכשיו אני רוצה להבין משהו.
מירי רגב: אם יש לו שירותים לא בתוך המתחם, מה זה בתוך המתחם, לא בתוך הסוכה הרי?
<אפרת לוי שרעבי: יש להם - - - בסביבה.
<אפרת לוי שרעבי: באותו המתחם.
<אפרת לוי שרעבי: יושבת הראש, סליחה - - -
מירי רגב: לא, אתה אל תגיד לי סליחה, אני אומרת לך עכשיו מי מפרש את החוק.
מירי רגב: אנחנו מפרשים את החוק, לא אתם.
<טל פילטר: אבל יש שופט שפירש.
<תומר רוזנר: אבל היא אומרת שזה מה ש - - -
<טל פילטר: השופט הראל בפסק דין פדואל פירש את החוק וקבע במפורש, חבר הכנסת חנין, אם אני לא טועה, הוא גם עורך דין, יש פסק דין פדואל בפני השופט הראל שפירש את המחוקק וקבע שלושה בכל עת, אין לנוח בתחנה, אין כלום, שלושה בכל עת והעירייה - - -
<תומר רוזנר: זה ברור שזה פשוט לא הגיוני.
מירי רגב: אתם אל תמציאו סיפורים למה פה הסוכה סגורה.
מירי רגב: את הסיפורים תספרו אחר כך על כוס קפה ולשופט.
מירי רגב: החוק קובע דבר מאוד ברור וזה אומרת ועדת הפנים ומשרד הפנים.
מירי רגב: החוק קובע שאתה צריך להשיג שלושה מצילים בתחנה, שהשלושה האלה במהלך המשמרת שלהם יכולים לקחת הפסקה באזור במתחם - - -
<טל פילטר: היועצת המשפטית - - -
מירי רגב: היועצת המשפטית שלך, עם כל הכבוד, כרגע לא מעניינת אותי.
מירי רגב: אותי מעניין החוק והיא - - -
<טל פילטר: וחוק מנוחה - - -
מירי רגב: אז ביום חופש בשבוע תביא מישהו אחר.
<טל פילטר: אבי אפיה יכול להסביר את זה גם יותר טוב - - -
מירי רגב: אתה תשב בשקט רגע.
מירי רגב: אתה כבר נתת לה לדבר, אתה מנחה את הדיון.
מירי רגב: אבי, אני מקבלת את המלצתו, אני רוצה רגע לשמוע אותך.
<אבי אפיה: זה לא סוד, הסכם המצילים היה צריך להיגמר ב-1.4.14, כולם ידעו מזה, כל הגופים בארץ ידעו מזה, אנחנו הסברנו, התרענו לפני כן.
<אבי אפיה: אני אומר לכם שמה שיש בתל אביב זה עומד להיות בכל הארץ.
<אבי אפיה: אנחנו באנו ולפני פתיחת עונת הרחצה היינו אצל מנכ"ל משרד הפנים הסברנו והתרענו ואמרנו שאין מספיק מצילים כי העלויות שאתם משלמים למצילים, מצילים הולכים לעבוד בבריכה מקבלים הרבה יותר תנאים נוחים ומקבלים הרבה יותר שכר, למה שהם יבואו לעבוד בים?
<אבי אפיה: אמרנו בואו נפתח את עונת הרחצה נורמלי, בואו נשב על הסכמי שכר טרום עונת הרחצה.
<אבי אפיה: עד היום יושבים פעם בחודש, פעם ב-.
<אבי אפיה: אני לא בטוח שעוד פחות מחודש ימים בכל הארץ לא תהיה אותה תופעה, שמצילי דור ב' לא ימשיכו לעבוד בכל החופים.
מירי רגב: מה השכר של דור א'?
<אבי אפיה: השכר של דור, בסביבות 250,000 שקל בשנה.
<עאטף חיראלדין: 82.5% ממשכורת מנכ"ל.
<אבי אפיה: תלוי באיזה רשויות.
מירי רגב: 250,000 שקלים בשנה על שישה חודשי עבודה.
מירי רגב: לא רע.
<אבי אפיה: נכון, אמרתי.
מירי רגב: ומה דור ב'?
<קריאה: עבדים.
<אבי אפיה: דור ב' לא מגיע ל-200,000 שקלים, כשהוא עובד גם בקיץ - - -
<תומר רוזנר: זה עבדים?
<אבי אפיה: שנייה.
<אבי אפיה: שהוא עובד בקיץ ואמרו, לא על פי חוק, עובד 30 יום בחודש, הוא מקבל 7 ימים בעבודה, מי שמסכים, ואז נותנים לו חופש אחרי העונה ונוצרת סיטואציה של 15,000 שקלים .
מירי רגב: זה בסדר, דרך אגב, לתת לו חופש שלא בעונה.
מירי רגב: גם אני יוצאת לחופש רק בפגרה.
תמר זנדברג: לא, אי אפשר לעבוד 7 ימים.
<תומר רוזנר: אם הוא מסכים.
מירי רגב: לא, אני מדברת על חופשה מרוכזת.
תמר זנדברג: אתה עובד 30 יום בחודש.
<תומר רוזנר: אם הוא מסכים, זה רק אם הוא מסכים.
תמר זנדברג: לא, אין דבר כזה.
תמר זנדברג: אדם לא יכול להסכים להיות עבד.
<תומר רוזנר: אם הוא מסכים?
תמר זנדברג: לא, 30 יום בחודש זה לא סביר לעבוד רצוף.
תמר זנדברג: זה לא משנה כמה שמרוויחים, זה לא סביר.
<קריאה: להזכיר לכולם, יום מנוחה שבועי זה חובה.
<תומר רוזנר: הוא אומר 200,000 שקל.
מירי רגב: כמה הוא מקבל לחודש?
<תומר רוזנר: הוא אומר 200,000 לשנה.
<אבי אפיה: מקסימום 15,000 שקל אם הוא עובד 30 יום בחודש.
<קריאה: לא, הם לא מגיעים לסכומים האלה, אתה יודע את זה.
<אבי אפיה: אני אומר לך, לא מגיע לסכומים.
<אבי אפיה: 15,000, מקסימום אם הוא יעבוד 30 יום בחודש.
מירי רגב: בואו נעשה רגע סדר לגבי המצילים.
מירי רגב: קודם כל עיריית תל אביב, עם כל הכבוד לך, אתה לא פועל על פי החוק, אתה מקצין את החוק, אתה מפרש אותו בצורה שהחוק עצמו לא מפרש את החוק.
מירי רגב: אתה קובע חמישה כדי לא לפתוח פה את המתחם הזה.
מירי רגב: אתה צריך, על פי חוק, ואת זה צריך לדעת ולהגיע את זה בכל מקומוני תל אביב, אתם לא פותחים את החוף על פי החוק.
מירי רגב: אתם צריכים קודם כל שבחוף פה יהיו שלושה מצילים.
מירי רגב: קודם כל, זה החוק.
מירי רגב: ואתה לא עושה את זה.
<טל פילטר: מה אני אעשה עם היום החופשי שלהם?
מירי רגב: עוד פעם היום החופשי שלהם.
מירי רגב: מה אני אעשה עם הפצע פה באצבע בבוהן?
מירי רגב: מה זה קשור עכשיו?
מירי רגב: תקשיב טוב, אתה לא מגיע - - - כל מה שאמרת, 'יש לי כסף' וכל הפתיחה הזאת מראה שלא רק שאין לכם כסף, אתם לא רוצים לשלם להם.
מירי רגב: אם יש לכם כל כך הרבה כסף, קודם כל תשלמו שלושה מצילים דור א'.
<טל פילטר: מה זה 'תשלמו'?
מירי רגב: תשלמו.
<טל פילטר: אני יכול להפוך מציל לדור א'?
<טל פילטר: אחרי הסכם 99' שנחתם בין האוצר למשק?
<טל פילטר: אני מוכן מחר גם - - -
מירי רגב: תביא עכשיו, אתה אמרת כרגע שיש לך בעיה כי אתה צריך להביא חמישה מצילים ולא שלושה.
מירי רגב: עכשיו אני אומרת לך שיש לך שלושה מצילים, זה החוק, תביא שלושה מצילים.
מירי רגב: עכשיו מה אתה אומר לי?
מירי רגב: לא, אני לא יכול להביא שלושה מצילים, כי כל המצילים שמגיעים לא רוצים לקבל את התשלום שאני נותן להם.
מירי רגב: נכון, זה מה שאתה אומר?
מירי רגב: הם רוצים קביעות ואתם לא רוצים לתת להם קביעות.
<טל פילטר: לא, זה לא נכון.
מירי רגב: זה נכון וחצי.
מירי רגב: אתם, עיריית תל אביב, וכדאי שהארגונים הסביבתיים ישמעו את זה היטב, מספיק כל היום ללטף את רון חולדאי.
מירי רגב: את האמת צריכים לדעת ואת זה צריך לפרסם, אין מצילים בחוף בננה ביץ' בתל אביב משום שראש עיריית תל אביב לא מוכן להעסיק שלושה מצילים והוא לא מוכן לתת להם קביעות.
מירי רגב: את זה הציבור צריך לדעת, נקודה.
מירי רגב: עכשיו תלך עם היועצת המשפטית שלך לשופט.
מירי רגב: עם זה תלך לשופט.
מירי רגב: כולכם זה דיבורים, זה דיבורים ולנסות לעבוד על האנשים כשאתם לא יודעים את הפרטים וזה מבייש שדווקא הגענו עכשיו למאי וליוני ויולי ו אוגוסט, שאנשים רוצים להיות בים ואתם לא שמים פה מצילים ואתם הורסים את החוף עם הסרטים האלה, כאילו אנחנו באיזה זירת פשע.
מירי רגב: אתם לא מאפשרים לילדים להיכנס לחוף, וזה בגלל שאתם פשוט חסרי אחריות.
מירי רגב: אני מצטערת ואני אומרת את זה חד וברור, אתם צריכים לעבוד לפי החוק.
מירי רגב: החוק אומר שלושה מצילים ולא חמישה, ותביאו שלושה ותיתנו להם קביעות, כי הם לא עבדים פה.
מירי רגב: אתה לא עובד בתנאי עבד, גם הם לא רוצים להיות בתנאי עבד.
מירי רגב: כשאתה תעשה את זה, יהיו לך פה מצילים.
מירי רגב: תשתדל לעשות את זה עוד לפני הקיץ שיסתיים.
מירי רגב: ואלה הדברים שצריך להגיד בתקשורת המקומית, אלה הדברים שצריך להריץ לאורך כל שישי בתקשורת המקומית בתל אביב, שראש עיריית תל אביב רוצה שהמצילים יהיו עבדים.
מירי רגב: הוא לא רוצה לתת להם קביעות, לא רוצה להעסיק שלושה ומוצא תירוצים אחרים ועלובים שלא קשורים למציאות.
מירי רגב: את זה תגיד.
<טל פילטר: זה לא נכון מה שאת אומרת.
מירי רגב: אוקיי, אז זה לא נכון.
<טל פילטר: את לא מדייקת ומפאת כבודך אני לא אענה לך.
מירי רגב: אוקיי, אז תעשה את מה שאני אומרת לך.
מירי רגב: הדבר השני, לגבי ההסכם הקיבוצי ולגבי השכר.
מירי רגב: פה מהעניין הזה אני פונה לשר האוצר, שלא יכול להיות עכשיו שכולם מתחבאים סביב שר הפנים והעיריות.
מירי רגב: ששר האוצר ויושב ראש הסתדרות העובדים יפתרו את הבעיה, לא בנובמבר.
מירי רגב: שיפתרו את בעיית המצילים ויאפשרו לציבור אזרחי המדינה ליהנות מחופי הים בצורה בטוחה, בלי שנשמע על ילדים שטובעים או מבוגרים שטובעים, כי כל טביעה כזאת צריכה להיות על מצפונם.
מירי רגב: הם צריכים לפתור פעם אחת ולתמיד את סוגיית המצילים, שר האוצר ויושב ראש ההסתדרות.
מירי רגב: גם ייצא מסמך מאיתנו עם עותק לגדעון סער בעניין הזה.
מירי רגב: זה בנושא המצילים.
מירי רגב: אני גמרתי, לא רוצה לדבר יותר.
דב חנין: רק עוד חצי משפט.
דב חנין: אדוני, נציג משרד הפנים, השאלה היא אליך וגם לנציג המצילים.
דב חנין: במה זה כרוך אם אנחנו רוצים באמת, כמו שאמרה יושבת ראש הוועדה, להרחיב את שירותי ההצלה עד השקיעה?
דב חנין: מה זה אומר מבחינת עלויות, מבחינת עוד עובדים?
<מרדכי כהן: גם שכר וגם חקיקה.
<מרדכי כהן: הדרך לעשות את זה, צריך לשנות את החקיקה.
מירי רגב: אבל זה צו, אנחנו נביא את זה בצו.
דב חנין: זה צו שלכם.
<מרדכי כהן: צריך שההגדרה תהיה שתאפשר את השעות המאוד - - -
<קריאה: שעות עבודה ומנוחה.
<מרדכי כהן: ברגע שאתה מאריך את השעות אתה בעצם צריך להתמודד עם שעות עבודה ומנוחה ואז אתה צריך את הקבוצה המסוימת הזאת, את המצילים, להחריג.
<תומר רוזנר: אבל למה לא להחריג אותם?
<תומר רוזנר: למה שלא יקבלו שעות נוספות?
<אבי אפיה: זה כן, אבל שיהיה מותר לנו לעבוד.
דב חנין: שיהיה שעות נוספות, אבל יהיה מותר להם לעבוד.
<אבי אפיה: שיהיה מותר לנו לעבוד על פי חוק, שלא יגידו שאנחנו עובדים לא חוקי.
מירי רגב: אז מי צריך לאשר את זה?
<אבי אפיה: משרד הכלכלה.
<גלי רז: מירי, אני רוצה לתקן דבר אחד פשוט.
<גלי רז: עוד שעה הצלה בחוף הרחצה איננה בעיה של מצילים.
<גלי רז: הוא יקבל את השעה שלו, חובש, מנקה, מים, אבטחה בכניסה.
<גלי רז: צאו מזה, הבעיה היא לא רק מצילים.
<גלי רז: יש שרשרת שלמה - - - אנחנו בחוף שבי ציון - - -
<טל פילטר: רק אני רוצה להסביר מקצועית לעניין השקיעה.
<טל פילטר: לגבי השקיעה, שעות הרחצה הן בתוך מסגרת הרשות של הרשות המקומית לקבוע את שעות הרחצה, לא צריך את משרד הפנים לזה, ודבר שני, כשהולכים ומרחיבים את שעות הרחצה אנחנו בעד, ואני, כמנהל של גוף ההצלה הכי גדול בארץ בים, אני בעד שתהיה הצלה מזריחה ועד שקיעה, כי זה הנכון, אבל צריך לשים לב למגבלות בטיחותיות.
<טל פילטר: אנחנו המצילים, כשאנחנו עובדים, אסור לנו לגלוש לפני שקיעה, צריך לשמור על טווח ביטחון לפני שקיעה.
מירי רגב: איזה טווח?
<תומר רוזנר: חצי שעה.
<טל פילטר: אני רוצה להסביר למה.
<טל פילטר: אם חלילה - - - וצריך לשמור שאם יקרה חלילה אירוע לפני השקיעה, שנספיק להגיב ולחפש.
דב חנין: אז חצי שעה לפני השקיעה.
<טל פילטר: וזה חשוב להקפיד - - - כדי למשל, שאם אחד המצילים שלי - - - שאנחנו מעסיקים אותו בניגוד לחוק שעות עבודה ומנוחה.
<טל פילטר: לכן עשיתי, גברתי, את מה שאני עושה.
מירי רגב: בעניין הארכות שעות העבודה של המציל, דווקא בעניין הזה אני רוצה עוד לחשוב עם חברי הוועדה.
מירי רגב: אנחנו צריכים להחליט על מה אנחנו הולכים.
מירי רגב: שניים-שלושה נושאים שעליהם כדאי לנו לעבוד בצורה רצינית.
מירי רגב: קודם כל צריך לפתוח ולוודא שכל סוכות המצילים מאוישות.
מירי רגב: זה הדבר הראשון, הכי חשוב, לסגור את העניין של השכר ולסגור את זה - - -
<קריאה: את מדברת על קדימות מבחינת השלכות תקציביות, על מה להתמקד.
מירי רגב: כרגע זה הדבר החשוב בעיניי, שקודם כל מה שיש יאויש, ולא יהיה מצב שאנחנו מדברים על עוד שעות אבל כרגע בתל אביב הם לא פועלים על פי החוק.
מירי רגב: זה בעניין של הארכת שעות.
<טל פילטר: גברתי, גם - - - לגבי השעות שמותר לכם להעסיק את העובדים.
<גיל ורגון: אבל, גברתי, הוא מתפרץ כל הזמן וכשאני מתפרץ את לא נותנת לדבר, אז אפשר לומר משפט אחד מפני שאנחנו עתרנו לבית משפט.
<גיל ורגון: ביום ראשון הקרוב בית המשפט - - -
מירי רגב: קודם כל מי זה אנחנו?
<גיל ורגון: שמי עורך דין גיל ורגון ואני מייצג את הזכיינים.
מירי רגב: אז שנייה רגע, אנחנו עוברים עכשיו לנושא נוסף, נושא הזכיינים.
<גיל ורגון: לא, אני רוצה לדבר על הנושא ההוא, זה יותר חשוב, כי שם יש עתירה שמשרד הפנים אמור להכריע בה ביום ראשון.
<אפרת לוי שרעבי: אנחנו לא מכריעים - - -
מירי רגב: השופט מכריע.
מירי רגב: אני מבקשת לעבור עכשיו לנושא של הזכיינים בעניין של המחירים שהם לוקחים על החופים.
מירי רגב: אני מבקשת שגוף הזכיינים קודם כל ידבר ואחר כך את חברת אתרים ואת עיריית תל אביב בעניין הזה.
<גיל ורגון: שמי גיל ורגון, אני מייצג את כל הזכיינים לאורך חוף תל אביב ואני רוצה לומר משפט אחד לגבי הנושא הקודם וכמה משפטים לנושא הנוכחי.
<גיל ורגון: דבר ראשון, כדי לסבר את האוזן לגבי כל המגבלות התקציביות שעיריית תל אביב טוענת, הזכיינים משלמים בשנה מעל ל-25 מיליון שקלים לעיריית תל אביב - - -
<רחל אביד: לא לעירייה, גיל, לאתרים.
<תומר רוזנר: זו חברה עירונית.
תמר זנדברג: כשאנחנו יושבים פה בוועדה ואומרים שיש הפרטה זוחלת לתאגידים עירוניים, מסבירים לנו, 'מה פתאום?
תמר זנדברג: זו העירייה, זה בבעלות, זה תאגידי המים, זה לא הפרטה'.
תמר זנדברג: כשאנחנו באים ודורשים מהעיריות אחריות על החברות העירוניות אומרים לנו 'זה לא אנחנו, זה החברה'.
<רחל אביד: אתרים היא חברה ממשלתית.
תמר זנדברג: סליחה, היא חצי חברה ממשלתית והיא נמצאת בתהליכי מעביר לבעלות מלאה של עיריית תל אביב.
תמר זנדברג: אז בבקשה, תגידו במדויק.
<גיל ורגון: אז העובדות הן כאלה, אם שואלים למה כל כך יקר בחופים, הנה העובדות.
<גיל ורגון: עיריית תל אביב והחברות העירוניות מטעמה מקבלות מהזכיינים כל שנה 25 מיליון שקלים ויותר בצורה של אגרות ובצורה של דמי זיכיון ובצורה של ארנונות והיתרי לילה ותשלומים למיניהם.
<גיל ורגון: 25 מיליון ₪.
<גיל ורגון: אמר כאן נציג משרד הפנים שעולה לאייש תחנה מיליון ₪ בשנה.
<גיל ורגון: שני החופים שגברתי הייתה בהם עכשיו משלמים מעל ל-3 מיליון שקל לעירייה והעירייה, לשים מציל, היא לא מצליחה לשים.
מירי רגב: כן, זה בגלל שיש לה הרבה כסף.
<גיל ורגון: אנחנו עתרנו לבית המשפט בבקשה לחייב את עיריית תל אביב לקיים את החוק.
<גיל ורגון: מדובר בחוק, חוק הסדרת מקומות רחצה קובע שחוף מוכרז צריך להיות מאויש בעונת הרחצה שנפתחה בה בריכת המים.
<גיל ורגון: מתוך 140 ברחבי הארץ משרד הפנים נתן לארבעה חופים בתל אביב היתר לא לפתוח את החוף השנה.
<גיל ורגון: מי שרשאי לבטל הכרזה של חוף מוכרז זה רק שר הפנים.
<גיל ורגון: שר הפנים אמר 'אני לא אבטל', מה עשו?
<גיל ורגון: הלכו למפקח במשרד הפנים והוא אמר ' אנחנו ניתן לכם', בגלל שיש לו היתר על פי החוק לעשות במקרה של חירום 14 יום הגבלה, שזה נועד לכתם שמן או לסכנה לציבור, נכנסו דרך הסעיף הזה ואני יכול להגיד לכם מי חתם, אולי הוא אפילו נמצא כאן, חתומה פה רווית קלפנר, מנהלת תחום שלטון מקומי.
<גיל ורגון: היא חתמה על המסמך והיא אומרת, וזה ציטוט, 'הוחלט להמשיך באותה מתכונת, כפי שפעלנו בשנים האחרונות, קרי באישורים זמניים כל 14 יום'.
<גיל ורגון: וכך היום אנחנו נמצאים ב-20 במאי ו - - -
<תומר רוזנר: זה לא בסדר.
<גיל ורגון: אישור אחד הם כבר קיבלו ממשרד הפנים, אישור שני הם כבר קיבלו ממשרד הפנים.
<תומר רוזנר: מרדכי, זה לא בסדר.
מירי רגב: מה השליטה שלכם על העניין הזה, מרדכי?
<תומר רוזנר: זה הם עשו, משרד הפנים.
מירי רגב: בוודאי, מה זה?
מירי רגב: משרד הפנים פה.
תמר זנדברג: זה לא קשור, זו בדיקה שכל 14 יום - - -
<תומר רוזנר: חשוב מאוד לשמוע את התגובה שלו.
<גיל ורגון: הבעיה תיפתר ברגע שמשרד הפנים, אני לא חושב שמכוונות רעות, יפסיק לספק כסות למעללים של עיריית תל אביב.
<גיל ורגון: בשנה שעברה משרד הפנים לא עשה את זה והשופטת נחליאלי ביום נתנה לעירייה צו לאייש ופתאום נמצאו המצילים לאייש.
<טל פילטר: גברתי, העברנו אותם מתחנה אחרת וסגרנו תחנה אחרת.
<גיל ורגון: ברגע שמשרד הפנים יסיר את הכסות שהוא נותן למעללי עיריית תל אביב התחנות ייפתחו.
מירי רגב: הבנו, חכה, תמתין, תנשום.
מירי רגב: מרדכי.
<מרדכי כהן: הנושא הזה הוצג לפני שר הפנים ושר הפנים קיבל את ההחלטה לא להוציא צו.
<מרדכי כהן: הצורה שבה אתה מציג את ה-14 יום זו בדיחה, למה זו בדיחה?
<מרדכי כהן: כי יום למחרת או יומיים למחרת יצא אותו מכתב ל - - -
מירי רגב: אבל עזוב, המכתב לא קשור.
מירי רגב: מרדכי, המכתב לא קשור.
<מרדכי כהן: לא, אני רוצה להסביר.
מירי רגב: המכתב לא קשור.
מירי רגב: הם צריכים להעסיק שלושה מצילים, מה זה קשור עכשיו לעניין?
<מרדכי כהן: אז אני מסביר.
דב חנין: מרדכי, אני אשאל אותך שאלה - - -
<מרדכי כהן: אבל אני אסביר.
מירי רגב: עזוב, מה, אתם עושים פה שירקס בין גדעון לבין רון?
<מרדכי כהן: לא, בכלל לא.
<מרדכי כהן: כל המטרה הייתה לתת 14 יום כדי לראות אם אפשר להגיע להסכמה.
דב חנין: ייגמרו ה-14 יום יהיו עוד 14 יום?
<תומר רוזנר: הם נגמרים מחר, דרך אגב.
דב חנין: זאת כל השאלה.
דב חנין: אם זה 14 ועוד 14 ועוד 14 ועוד 14 עד סוף העונה.
<מרדכי כהן: אז אני אענה.
<מרדכי כהן: אתם שואלים שאלה.
מירי רגב: שקט שיהיה פה ולהבא שיהיו פה סדרנים איתנו בסיורים.
מירי רגב: סיור ראשון שאני יוצאת בלי סדרנים, מה זה הדבר הזה?